Tarbiah kreatif

Tarbiah Kreatif adalah sebuah akademi grafik dan multimedia yang berdaftar dan diiktiraf sebagai pusat bertauliah oleh beberapa agensi terkemuka di Malaysia, termasuk Jabatan Pembangunan Kemahiran, HRD Corp Training Provider, serta MBOT Approved Training Provider. Ditubuhkan dengan misi untuk memperkasakan pendidikan dan kemahiran golongan belia dan profesional dalam industri grafik, multimedia, dan AI, akademi ini menyediakan kursus jangka pendek yang bertujuan untuk membantu peserta menguasai kemahiran teknikal yang penting dalam dunia digital yang semakin berkembang.

 Kursus dan Sijil Profesional 
Tarbiah Kreatif menawarkan kursus jangka pendek dalam pelbagai bidang yang berkaitan dengan teknologi seni reka dan multimedia. Antaranya termasuk:

 Sijil Profesional Adobe, Google, dan Microsoft: Kursus ini memberikan latihan mendalam dalam penggunaan perisian popular seperti Adobe Photoshop, Illustrator, Premiere Pro, serta kemahiran menggunakan platform Google dan Microsoft yang sangat relevan di dunia kerja.
 Sijil Kemahiran Malaysia dalam grafik, studio fotografi, dan percetakan: Sertifikasi ini membekalkan peserta dengan pengetahuan praktikal dan kemahiran teknikal yang diperlukan untuk mencipta karya seni digital yang profesional serta menyediakan perkhidmatan percetakan yang berkualiti.

Dengan pentauliahan rasmi, Tarbiah Kreatif memastikan bahawa setiap peserta mendapat pendidikan yang diiktiraf dan berkualiti tinggi, yang membolehkan mereka melangkah ke dunia profesional dengan keyakinan. Malah, Tarbiah Kreatif turut mempunya MoU kerjasama strategik dengan beberapa agensi di antaranya Politeknik Hulu Terengganu, UiTM Cawangan Melaka, Universiti Sultan Zainal Abidin (UniSZA) dan TAJDID Corporation.

 Platform Pembelajaran Digital 
Sejak penubuhannya pada tahun 2012, Tarbiah Kreatif telah menjadi sumber pembelajaran utama bagi ribuan individu yang ingin mempelajari reka grafik, fotografi, videografi, dan multimedia. Mereka menyediakan ribuan tips dan trik melalui video tutorial percuma yang boleh diakses melalui pelbagai platform media sosial.

YouTube, Instagram, Facebook, dan TikTok adalah beberapa platform yang digunakan oleh Tarbiah Kreatif untuk menyebarkan ilmu dan memberi peluang kepada orang ramai untuk mempelajari kemahiran baru tanpa perlu mengeluarkan kos yang tinggi. Dengan tutorial percuma ini, sesiapa sahaja, dari yang baru bermula hingga profesional yang ingin menambah kemahiran, dapat memperoleh pengetahuan yang diperlukan untuk berjaya dalam dunia digital yang semakin maju.

 Rujukan